text: Million til TV SYD skal skaffe 200 lærepladser
  19 februar 2014 kl. 17.08
  TV SYD fik onsdag en million kroner af TREFOR, der dermed støtter TV SYDs nye kampagne og programserie, der vil sætte fokus på, hvorfor det er så svært, at tage lærlinge ind.
  I alt 5 millioner til 25 projekter blev uddelt onsdag fra TREFORs værdipulje. Af de 110 ansøgninger, der blev sendt af sted, lykkedes det for TV SYD at få del i en million af puljepengene.
  - Vi håber, at vi i løbet af de 10 uger, kampagnen kommer til at køre i fjernsynet, skaffer 200 lærerpladser i vores område, for det er vigtigt at tage lærlinge og nødvendigt for vores samfundsudvikling, siger direktør på TV SYD, Betina Bendix.
  Kampagnen 'Hey Mester!' starter i forbindelse med relanceringen af TV SYDs egen kanal TV SYD+ den 15. marts.
  FAKTA - fordeling af støtten
  16 af projekterne kan betegnes som almennyttige og opnår støtte på mellem 20.000 kr. og 200.000 kr., mens 9 større projekter modtager bevillinger om støtte på mellem 125.000 kr. og 1.000.000 kr.
  Se, hvem der også fik støtte fra puljen på TREFOR
  